Mark Knopfler

Mark Freuder Knopfler (n.1949) es un musician, guitarrista, cantaire e compositor de rock britanic. Es subretot conegut per èstre estat lo guitarrista e compositor del grop Dire Straits que fondèt amb son fraire, David Knopfler, en 1977.

Dempuèi que Dire Straits se desseparèt en 1995, Knopfler a enregistrat e produit uèit albums solo, e mai d'unas cançons que foguèron de succèsses. Compausèt e produsiguèt nòu musicas de filmes coma Local Hero (1983), Cal (1984), The Princess Bride (1987), Wag the Dog (1997) e Altamira (2016).
En mai de son trabalh amb Dire Straits e de sas composicions en solo, Knopfler enregistrèt amb nombroses grands musicians, coma B.B.King, Chet Atkins, Chris Botti, John Anderson, the Chieftains, Eric Clapton, Bob Dylan, Elton John, Bryan Ferry, George Jones, Emmylou Harris, Jools Holland, Sonny Landreth, Phil Lynott, Donal Lunny, Van Morrison, Steely Dan, Sting, e James Taylor, de còps que ia trabalhèt coma musician d'estudio. Produsiguèt tanben d'albums per Tina Turner, Bob Dylan, e Randy Newman.

Knopfler es un guitarrista de fingerstyle que foguèt classat 27en per lo magazin Rolling Stone dins la lista dels 100 Pus Grands Guitarristas de Totes los Temps. Knopfler e Dire Straits vendèron mai de 120 milions d'albums. Ganhèt quatre còps lo Grammy Award, e tanben l'Edison Award, lo Steiger Award e lo Ivor Novello Award, e obtenguèt tres grads de doctorat onorari de las universitats al Reialme Unit.
Referéncias

Categoria:Naissença en 1949
Knopfler, Mark
Knopfler, Mark
Knopfler, Mark
Knopfler, Mark
Knopfler, Mark
Knopfler, Mark